Veiligheidswag vas vir transitorooftog | Maroela Media
Veiligheidswag vas vir transitorooftog
Foto ter illustrasie. (Foto: SBV)
'n Veiligheidswag verbonde aan SBV het Woensdag in die landdroshof in Gqeberha (Port Elizabeth) verskyn vir sy beweerde betrokkenheid by 'n transitorooftog.
Volgens kapt. Yolisa Mgolodela, polisiewoordvoerder, was die 43-jarige man en twee ander veiligheidswagte op 2 Julie om 05:25 by 'n vulstasie in Cleary Park. Hulle het kontant in kitsbanke gelaai toe hulle deur 'n groep gewapende mans oorrompel is.
"Die groep het die veiligheidswagte ontwapen en met hul vuurwapens en miljoene rande in kontant gevlug."
Een veiligheidswag het 'n kopbesering tydens die voorval opgedoen.
Die Valke het tydens sy ondersoek bevind dat die verdagte, wat die bestuurder van die transitovoertuig was, moontlik saam met die groep gewapende mans gewerk het om die transitorooftog uit te voer.
Hy is op 4 Julie in hegtenis geneem en is tot 14 Julie, die datum van sy formele borgtogaansoek, in polisieaanhouding.
"Die ondersoek duur steeds voort in die hoop dat die ander verdagtes binnekort aangekeer sal word," het Mgolodela gesê.
Delta-variant in Kaapse rioolwater bespeur
Hof wys aansoek oor Prasa-verhogings van die hand
My opinie is dat die in die meeste gevalle die inligting van binne kom en ongelukkig is daar nie 'n duisend Leo Prinsloo's om elke vrag te begelei nie.
Dis soos die een sekuriteitswag anoniem gesê het. 'Jy ry en werk saam met iemand en nie niemand vertrou mekaar nie.' Moet 'n vreeslike werk wees as jyself nie korrup is nie.
Jy kan maar weet by die hoet is daar altyd n binne man
Psigometriese toetse sou vir hulle aangedui het dat die persoon nie betroubaar in sy werk sou wees nie. Word mos net aangestel want dis mos BEE en die regte ding om te doen.
Betaal daai manne ñ beter salaris en voorkom die desperate gedrag. Maar daar kan ook die gierige ou wees wat nooit tevrede sal wees nie en die situasie uitbuit. Beslis nie gunstige werks omgewing nie.